লাবণ্য ত্রিপাঠী

লাবণ্য ত্রিপাঠি (জন্ম: ১৫ ডিসেম্বর ১৯৯০) একজন ভারতীয় অভিনেত্রী, মডেল এবং নৃত্যশিল্পী, যিনি মূলত তেলুগু চলচ্চিত্রে অভিনয় করে থাকেন। মডেল হিসাবে কাজ করে এবং ২০০৬ সালে মিস উত্তরাখণ্ড খেতাব অর্জন করার পরে তিনি ২০১২ সালে তেলুগু চলচ্চিত্র আন্দালা রাক্ষসী-তে অভিনয়ের মাধ্যমে চলচ্চিত্র জগতে প্রবেশ করেছিলেন। লাবণ্য ত্রিপাঠি ভারতের উত্তরপ্রদেশের অযোধ্যায় জন্মগ্রহণ করেছিলেন এবং বেড়ে উঠেছিলেন উত্তরাখণ্ডের দেরাদুনে। তার বাবা উচ্চ আদালত এবং দেওয়ানী আদালতে কর্মরত একজন আইনজীবী এবং তার মা একজন অবসরপ্রাপ্ত শিক্ষক। তার বড় দুইজন ভাই-বোন রয়েছে। দেরাদুনের মার্শাল স্কুল থেকে বিদ্যালয়ের পাঠ সমাপ্ত করার পরে তিনি মুম্বাই চলে যান, যেখানে তিনি ঋষি দয়ারাম ন্যাশনাল কলেজ থেকে অর্থনীতিতে স্নাতক হন। তিনি বলেছিলেন যে, "তিনি সর্বদা শোবিজের সাথে যুক্ত থাকতে চান", তবে তার বাবা চাইতেন যে প্রথমে তার পড়াশুনা শেষ হোক। তারপরে তিনি টেলিভিশন অনুষ্ঠানের অংশ হয়েও বিজ্ঞাপনে মডেলিং শুরু করেছিলেন। তিনি ২০০৬ সালে মিস উত্তরাখণ্ডের খেতাব অর্জন করেছিলেন। তিনি ভরতনাট্যমের একজন প্রশিক্ষিত ধ্রুপদী নৃত্যশিল্পী, যার উদাহরণ তিনি ভালে ভালে মাগাদিভয় ছবিতে প্রদর্শন করেছিলেন। লাবণ্য ত্রিপাঠি তেলেঙ্গানার ট্রাফিক পুলিশ বিভাগের সাথে একটি বিজ্ঞাপনে অভিনয় করেছিলেন, যার জন্য তিনি কোনও পারিশ্রমিক গ্রহণ করেননি। তিনি ফেয়ার অ্যান্ড লাভলি (প্রসাধনী) এবং বিনানী সিমেন্ট সহ বেশ কয়েকটি জনপ্রিয় ব্র্যান্ডের বিজ্ঞাপনে কাজ করেছেন। লাবণ্য ২০১২ সালে তেলুগু চলচ্চিত্র আন্দালা রাক্ষসী এর মাধ্যমে অভিনয়ে আত্মপ্রকাশ করেছিলে, তার একজন বন্ধু তাকে এই চরিত্রটির জন্য অডিশনে অংশ নেওয়ার পরামর্শ দিয়েছিল। তিনি মিধুনার চরিত্রে অভিনয়ের জন্য সমালোচকদের প্রশংসা অর্জন করেছিলেন এবং মা টিভি থেকে বেস্ট ডেবিউটেন্ট অ্যাওয়ার্ড জিতেছিলেন। পরের বছর তিনি ডুসুকেলঠা-তে অভিনয় করেছিলেন যা ব্যবসায়িকভাবে সফল হয়েছিল। ২০১৪ সালে তিনি ব্রাহ্মণ এর মাধ্যমে তামিল চলচ্চিত্রে অভিষেক করেছিলেন, যেখানে তিনি একজন উচ্চাকাঙ্ক্ষী সাংবাদিক গায়ত্রী'র চরিত্রে অভিনয় করেছিলেন। ২০১৫ সালে নানি'র সাথে তিনি তেলুগু চলচ্চিত্র বালে বালে মাগাধীবয়-এ অভিনয় করেছিলেন। ২০১৯ সালের ২১শে ডিসেম্বর তার বিরুদ্ধে ১২ কোটি রুপী'র কর ফাঁকি দেওয়ার অভিযোগ আনা হয়েছিল। "Lavanya Tripathi biography"। Times of India। সংগ্রহের তারিখ ২০১৮-০৯-১৪।  "Varun Tej's space-thriller Antariksham 9000 KMPH wraps up its shoot"।  "সংরক্ষণাগারভুক্ত অনুলিপি"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৫ মে ২০২০।  "Exclusive Interview With Lavanya Tripathi"। Aboututtarakhand.com। ২০০৯-০৭-০৭। ২০১৮-০৯-২২ তারিখে মূল থেকে আর্কাইভ করা। সংগ্রহের তারিখ ২০১৩-০৮-১৯।  "Interviews"। Tellychakkar.com। ২০১১-০৫-২৯ তারিখে মূল থেকে আর্কাইভ করা। সংগ্রহের তারিখ ২০১৩-০৮-১৯।  "A journey of self discovery for actor Lavanya Tripathi"। thehindu.com। ১৬ মার্চ ২০১৮।  "No Remuneration For Lavanya Tripathi"। chitramala.in। ৭ মে ২০১৮।  "Lavanya Tripathi"। aboututtarakhand.com। ২৭ ডিসেম্বর ২০০৯। ২২ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১৫ মে ২০২০।  "Lavanya Tripathi plays heroine role"। সংগ্রহের তারিখ ৭ সেপ্টেম্বর ২০১২।  "Lavanya to pair with Nani" ওয়েব্যাক মেশিনে আর্কাইভকৃত ২৭ জুলাই ২০১৮ তারিখে Ap7am, Retrieved 03.02.2015 [Rs 12 crore tax evasion in searches on actor Lavanya, 20 others | Hyderabad News - Times of India https://timesofindia.indiatimes.com/city/hyderabad/rs-12-crore-tax-evasion-in-searches-on-actor-lavanya-20-others/articleshow/72911235.cms] "Lucky to be part of Arjun Suravaram, says Lavanya."। Telangana Today। ২৩ নভেম্বর ২০১৯। সংগ্রহের তারিখ ১০ ডিসেম্বর ২০১৯।  উইকিমিডিয়া কমন্সে লাবণ্য ত্রিপাঠী সংক্রান্ত মিডিয়া রয়েছে। ইন্টারনেট মুভি ডেটাবেজে লাবণ্য ত্রিপাঠী (ইংরেজি)